સુરેન્દ્રનગર જિલ્લામાં અનેક સામાજિક સેવાભાવી સંસ્થાઓ દ્વારા અન્નક્ષેત્ર ખુલ્લા મુકવામાં આવ્યા છે. પરંતુ અનેક લોકોને સીઝન પ્રમાણે શીખંડ, રસ, અડદીયો, શેરડી, સાલમપાક વગેરે વસ્તુઓ મહિલાઓ દ્વારા વિતરણ થાય છે. વઢવાણ ખારવાની પોળ બહાર કારડીયા રાજપૂત સમાજની વાડીમાં આ વસ્તુઓ પીરસવામાં આવે છે. ઝાલાવાડમાં ભીમ અગિયારસ બાદ અને ત્યારબાદ કેરી અને રસ આપવાની પરંપરા જોવા મળે છે ત્યારે વઢવાણ શહેરમાં મારૂતિ યુવક મંડળ અને ભાણકૂવા મહિલા મંડળ દ્વારા ગુરૂવારના રોજ ગરીબ બાળકોને રસ-પુરીનું ભોજન પીરસવામાં આવ્યુ હતું.